ડીસાની ભીલડી પોલીસે મુડેઠા નજીકથી સોમવારે એક જીપડાલામાંથી વિદેશી દારૂ ઝડપી લીધો હતો. આ અંગે રૂપિયા 3.98 લાખનો મુદ્દામાલ કબ્જે લઇ રાજસ્થાનના એક શખ્સ વિરૂધ્ધ પ્રોહિબિશન એકટ મુજબ ગૂનો નોંધી કાયદેસરની કાર્યવાહી હાથ ધરવામાં આવી હતી. ભીલડી પીએસઆઇ ડી. આર. પારગી સ્ટાફના અરજણભાઇ, નવીનભાઇ, દિલીપભાઇ સહિતના સ્ટાફ સાથે પેટ્રોલીંગમાં હતા. તે દરમિયાન મળેલી બાતમીના આધારે ભીલડી પુલ ઉપર નાકાબંધી કરી હતી. જ્યાં આવેલા જીપડાલા નં. જીજે. 8. વી. 7345ના ચાલકને ઉભા રહેવાનો ઇશારો કર્યો હતો.